 Sidoo kale Agaasimuhu wuxuu soo bandhigay tirada lagu bilaabi doono barnaamijka shaqo: Dufcada koowaad waxa ka qayb galaya 1500 oo ka mid ah dhalinyarada muwaadiniinta ah ee ka soo baxday jaamacadaha dalka, waxaanay noqon doonaan 1000 wiil iyo 500 oo gabdhood, wiilasha oo kaliya ayaa la xarayn doonaa, gabdhuhuna tababarka carbiska ah ayey ku qaadan doonaan goboladooda, shaqo qaran maaha wax aynu inagu alifnay, laakiin waddammada dunida badankoodu way leeyihiin qaarba si ayey u dhaqmaan, qaarkood waa qasab in qof kasta oo jaamacad ka soo baxaa uu laba sanno oo shaqo qaran ah galo, qaarkoodna waxay u badan tahay tababar milatari, innaga teennu qasab maaha ee waa mutadawacnimo oo qofkii doona ayaa galaya kii aan doonina laguma qasbayo, muddada lagu jirayaana laba sanno maaha ee way ka yar tahay. 